N2 weens betogings gesluitBetogers steek bande aan die brand. Foto: @Mel4Toti / Twitter Die N2-snelweg naby Harding en Port Shepstone in KwaZulu-Natal moes Woensdagoggend vir verkeer gesluit word nadat inwoners in die gebied oor dienslewering betoog het. “Sowat 400 mense het aan die betoging deelgeneem,” het maj. Thulani Zwane, woordvoerder van die polisie, gesê. “Die pad is versper met klippe en bande wat aan die brand gesteek is.” Die inwoners het ook watertenks beskadig. Die polisie was op die toneel om die situasie dop te hou. Volgens Zwane is niemand beseer nie. Verkeer in die omgewing is erg ontwrig. Die snelweg is intussen weer vir verkeer oopgemaak.